CELEX: 62020TN0546
Language: fi
Date: 2020-09-02 00:00:00
Title: Asia T-546/20: Kanne 2.9.2020 – Sopra Steria Benelux ja Unisys Belgium v. komissio

26.10.2020   
            
            
               FI
            
            
               Euroopan unionin virallinen lehti
            
            
               C 359/12
            
         
      Kanne 2.9.2020 – Sopra Steria Benelux ja Unisys Belgium v. komissio
      (Asia T-546/20)
      (2020/C 359/17)
      Oikeudenkäyntikieli: ranska
      
         Asianosaiset
      
      
         Kantajat: Sopra Steria Benelux (Ixelles, Belgia) ja Unisys Belgium (Machelen, Belgia) (edustajat: asianajajat L. Masson ja G. Tilman)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa päätöksen, jonka komissio on tehnyt viitenumerolla TAXUD/2019/OP/0006 julkaistun hankintailmoituksen ”CCN-järjestelmän kehitys – verotuksen ja tulliliiton pääosaston tietoteknisten alustojen määritteleminen, kehittäminen, ylläpitäminen ja kolmannen tason tuki – Erä A: yhteinen tietoliikenneverkko/yhteinen järjestelmien rajapinta (CCN-/CSI) -alustan kehitys” perusteella ja jolla
                  
                              —
                           
                           
                              hylättiin kantajien muodostaman yhteenliittymän tekemä tarjous
                           
                        
                              —
                           
                           
                              päätettiin tehdä hankintasopimus ARHS-IBM -yhteenliittymän kanssa
                           
                        
            
                  —
               
               
                  velvoittaa komission korvaamaan oikeudenkäyntikulut kokonaisuudessaan.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1.
               
               
                  Ensimmäinen kanneperuste, joka koskee unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18.7.2018 annetun Euroopan parlamentin ja neuvoston asetuksen (EU, Euratom) N:o 2018/1046 (EUVL 2018, L 193, s. 1) liitteessä I olevan 23 artiklan rikkomista. Lisäksi kanneperuste koskee ilmeistä arviointivirhettä siltä osin kuin
                  
                              —
                           
                           
                              komissio ei ollut kiinnittänyt huomiota sopimuspuoleksi hyväksytyn toimijan hintojen poikkeuksellisuuteen;
                           
                        
                              —
                           
                           
                              komissio ei ollut katsonut sopimuspuoleksi hyväksytyn toimijan tarjousta poikkeuksellisen alhaiseksi.
                           
                        
            
                  2.
               
               
                  Toinen kanneperuste, joka koskee perusteluvelvollisuuden rikkomista, josta määrätään muun muassa Euroopan unionin perusoikeuskirjan 41 artiklassa, siitä syystä, ettei komissio ole asianmukaisesti perustellut päätöstään olla katsomatta sopimuspuoleksi hyväksytyn toimijan tarjousta poikkeuksellisen alhaiseksi.